
RADVILIŠKIO RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO, PRIPAŽINTO NETINKAMU (NEGALIMU) NAUDOTI, NURAŠYMO BEI LIKVIDAVIMO

2025 m.                         d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu naudoti (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 ir 13.1 papunkčiais, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašą, patvirtintą Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, atsižvelgdama į Radviliškio rajono savivaldybės administracijos direktoriaus 2025 m. balandžio 1 d. įsakymą Nr. A-158 (8.2E) „Dėl negyvenamųjų patalpų pripažinimo nereikalingomis arba netinkamomis (negalimomis) naudoti“, Radviliškio rajono savivaldybės taryba nusprendžia:
. Nurašyti ir likviduoti teismo sprendimu bešeimininkiu pripažintą ir Radviliškio rajono savivaldybės nuosavybėn perduotą, netinkamu (negalimu) naudoti pripažintą fiziškai nusidėvėjusį, Nekilnojamojo turto registre neregistruotą nekilnojamąjį turtą: mazuto saugyklą (rezervuarą) su pamatais ir betonine aptarnavimo aikštele, esančią Vėriškių k., Šeduvos miesto sen., Radviliškio r. sav. (statinio koordinatės X-6176761, Y-482213), inventorinis Nr. FA-00001745, pradinė vertė – 0,01 Eur, likutinė vertė 2025 m. balandžio 30 d. – 0,01 Eur.
.	Paskirti Radviliškio rajono savivaldybės administracijos Statybos ir viešosios tvarkos skyriaus vedėją atsakingą už šiame sprendime nurodyto turto išardymą ir teritorijos sutvarkymą.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		 



RADVILIŠKIO RAJONO SAVIVALDYBĖS TARYBOS 2025-04-24 SPRENDIMO PROJEKTO „DĖL NEKILNOJAMOJO TURTO, PRIPAŽINTO NETINKAMU (NEGALIMU) NAUDOTI, NURAŠYMO BEI LIKVIDAVIMO“ 
AIŠKINAMASIS RAŠTAS

2025-04-02
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas, siekiant nurašyti ir likviduoti Radviliškio rajono savivaldybės administracijos direktoriaus 2025-04-01 įsakymu Nr. A-158 (8.2E) netinkamu (negalimu) naudoti pripažintą Savivaldybės administracijos apskaitoje tvarkomą nekilnojamąjį turtą: teismo sprendimu bešeimininkiu pripažintą ir Radviliškio rajono savivaldybės nuosavybėn perduotą mazuto saugyklą (rezervuarą) su pamatais ir betonine aptarnavimo aikštele, esančius Ropokalnio g., Vėriškių k., Šeduvos miesto sen., Radviliškio r. sav. (toliau – mazuto saugykla, statinys). Nekilnojamojo turto registre neregistruotas statinys apgriuvęs, neprižiūrimas, keliantis grėsmę aplinkai (rezervuare yra mazuto), aplinka netvarkoma. 
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
Savivaldybės taryba, vadovaudamasi LR Vietos savivaldos įstatymo 15 straipsnio 2 dalies 19 punktu, įgyvendina Savivaldybei nuosavybės teise priklausančio turto savininko funkcijas ir, vadovaudamasi teisės aktais, ir priima sprendimus dėl disponavimo šiuo turtu.
LR Valstybės ir savivaldybių turto valdymo, naudojimo ir disponavimo juo įstatymo:
. 27 straipsnio 2 dalyje nustatyta, kad jeigu nereikalingo arba netinkamo (negalimo) naudoti  savivaldybių ilgalaikio materialiojo turto negalima panaudoti nė vienu iš šio straipsnio 1 dalies 1–7 punktuose nurodytų būdų (perduodant patikėjimo teise arba pagal panaudos sutartį; investuojant; parduodant viešuose aukcionuose; perduodant valstybės ar kitų savivaldybių nuosavybėn), jis turi būti nurašomas ir išardomas, o liekamosios medžiagos įtraukiamos į apskaitą. Likusį turtą, taip pat turtą, kurio išardymo išlaidos viršija laukiamą liekamųjų medžiagų vertę, galima likviduoti pašalinus kenksmingumą, jeigu reikia;
. 27 straipsnio 6 dalyje nustatyta, kad savivaldybių turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka.
LR Vyriausybės 2001-10-19 nutarimu Nr. 1250 patvirtinto Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo:
.  9.4 papunktyje nustatyta, kad pripažintas nereikalingu arba netinkamu (negalimu) naudoti savivaldybės nekilnojamasis turtas nurašomas, kai jis neparduotinas nelikus kur jį pritaikyti arba neparduotinas dėl fizinio ir funkcinio (technologinio) jų nusidėvėjimo;
. 	13.1.1 papunktyje nustatyta, kad sprendimus dėl pripažinto nereikalingu arba netinkamu naudoti Savivaldybės nekilnojamojo turto tolimesnio panaudojimo priima Savivaldybės taryba.
LR Vyriausybės 2004-05-26 nutarimu Nr. 634 patvirtintų Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių 35 punkte nustatyta, kad nerealizuotini statiniai Nekilnojamojo turto registre neregistruojami.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Bus likviduotas ir nurašytas netinkamu naudoti pripažintas nekilnojamas turtas – teismo sprendimu bešeimininke pripažinta ir Savivaldybės nuosavybėn perduota fiziškai nusidėvėjusi Vėriškių k. mazuto saugykla.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai. 
Savivaldybės biudžeto lėšų (apie 20 tūkst. eurų) reikės mazuto utilizavimui, statinio nugriovimui ir teritorijos sutvarkymui.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristu, kalbininku, Investicijų ir turto valdymo skyriaus vedėju, Statybos ir viešosios tvarkos skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai: 
. 	Savivaldybės administracijos direktoriaus 2025-04-01 įsakymas Nr. A-158 (8.2E) „Dėl negyvenamųjų patalpų pripažinimo nereikalingomis arba netinkamomis (negalimomis) naudoti‘;
. Nereikalingų arba netinkamų (negalimų) naudoti nekilnojamųjų daiktų (Vėriškių k. mazuto saugyklos) 2025-04-01 apžiūros pažyma Nr. 15-NT su statinio nuotraukomis ir Šiaulių apylinkės teismo 2024-06-19 sprendimu.



Investicijų ir turto valdymo skyriaus vyriausioji specialistė			        Diana Skaburskienė

